Diari Oficial de la Generalitat Valenciana


Sumari del DOGV 8986, del 30-12-2020 (2020/11004)

Extracte de la Resolució de 30 de novembre de 2020, de la vicerectora d'Estudis i Política Lingüística de la Universitat de València, per la qual es convoquen les ajudes per a la difusió de coneixement científic en Ciencies Socials 2020 per a estudiants matriculat en els graus de la Facultat de Ciències Socials de la Universitat de València i se n'estableixen les bases reguladores.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8986

Data del DOGV
:   30-12-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/11752


Data del document
:   30-11-2020

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 30 de novembre de 2020, de la vicerectora d'Estudis i Política Lingüística de la Universitat de València, per la qual es convoquen les ajudes per a la difusió de coneixement científic en Ciencies Socials 2020 per a estudiants matriculat en els graus de la Facultat de Ciències Socials de la Universitat de València i se n'estableixen les bases reguladores. [2020/11019]  
BDNS (identif.): 542047.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual es pot consultar en la Base de Dades Nacional de Subvencions (http://www.pap.minhap.gob.es/bdnstrans):  
  
Primer. Beneficiaris  
Estudiants matriculats, en el moment de la celebració del congrés, en algun dels graus impartits a la Facultat de Ciències Socials de la Universitat de València.  
  
Segon. Objecte  
Aquestes ajudes tenen per finalitat facilitar la difusió del coneixement científic en ciències socials mitjançant la participació en congressos i jornades de caràcter internacional i/o nacional.  
  
Tercer. Bases reguladores  
Les bases reguladores de la convocatòria d'ajudes per a la difusió de coneixement científic en ciències socials, estan publicades en l'URL  
https://www.uv.es/uvweb/sociales/ca/facultat/cultura-igualtat-participacio-ajudes/participacio-ajudes-1286109153951.html  
  
Quarta. Quantia  
És finançable l'assistència a un congrés o a una jornada en l'àrea de ciències socials.  
El congrés s'ha d'haver celebrat de l'1 de gener de 2020 fins al 31 de desembre de 2020.  
S'estableixen les ajudes següents:  
a) Congressos nacionals: fins a 200 euros.  
b) Congressos internacionals: fins a 300 euros.  
  
Cinqué. Termini de presentació de sol·licituds  
El termini per a la presentació de les sol·licituds comença l'endemà de la publicació en el DOGV i acaba el 22 de febrer de 2021.  
  
  
Sisé. Altres dades  
Les sol·licituds s'han de presentar preferentment al registre auxiliar de la Facultat de Ciències Socials, sense perjudici que es puguen presentar al registre general de la Universitat de València (edifici del Rectorat, av. de Blasco Ibáñez, 13. 46287 València) o a qualsevol dels registres auxiliars. A aquest efecte, també es poden presentar en qualsevol dels registres que s'estableixen en l'article 38 de la Llei 30/199, de règim jurídic de les administracions públiques i del procediment administratiu comú.  
Les sol·licituds, segons el model que es pot descarregar en la web http://www.uv.es/socials, adreçades al degà de la Facultat de Ciències Socials, es poden presentar des de l'endemà de la publicació de l'extracte d'aquesta resolució al Diari Oficial de la Generalitat Valenciana fins al 21 de febrer de 2020.  
A l'imprès de sol·licitud cal adjuntar el full de tercers amb les dades bancàries, disponible en l'adreça https://www.uv.es/uvweb/sociales/ca/facultat/cultura-igualtat-participacio-ajudes/participacio-ajudes-1286109153951.html. Les sol·licituds han d'incloure el certificat d'assistència i la factura de la inscripció, allotjament i/o transport.  
  
València, 30 de novembre de 2020.- La rectora, p. d. (DOGV 27.06.2019), la vicerectora d'Estudis i Política Lingüística: Isabel Vázquez Navarro.